Acciaio (υποβρύχιο)

Το Acciaio ήταν το πρώτο σκάφος της ομώνυμης κλάσης υποβρυχίων που ναυπηγήθηκαν για το Ιταλικό Βασιλικό Ναυτικό (Regia Marina) κατά τη διάρκεια του Β΄ Παγκοσμίου Πολέμου.

Περιγραφή

Τα υποβρύχια της κλάσης Acciaio ήταν βελτιωμένες εκδοχές των προηγούμενων σκαφών της κλάσης Adua. Το εκτόπισμά τους ήταν 697 t (686 LT) στην επιφάνεια και 850 t (840 LT) σε κατάδυση. Το μήκος τους ήταν 60,18 m, το πλάτος τους 6,44 m και το βύθισμά τους 6,44 m.Chesneau, p. 310

Στην επιφάνεια προωθούνταν από δύο ντιζελοκινητήρες των 700 bhp, ενώ όταν ήταν σε κατάδυση το έργο αυτό αναλάμβαναν δύο ηλεκτροκινητήρες των 400 hp. Η μέγιστη ταχύτητα πλεύσης έφθανε τους 14 kn στην επιφάνεια και τους 7,3 kn σε κατάδυση. Αντίστοιχα η ακτίνα δράσης τους έφθανε τα  στην επιφάνεια με ταχύτητα πλεύσης 8,5 kn και τα  σε κατάδυση, με ταχύτητα πλεύσης 3 kn.Bagnasco, p. 163

Διέθεταν έξι τορπιλοσωλήνες των 533 mm, τέσσερις στην πλώρη και δύο στην πρύμνη. Επίσης υπήρχε ένα πυροβόλο των 100 mm με το οποίο μπορούσαν να πλήξουν στόχους στην επιφάνεια. Αντιαεροπορική προστασία παρείχε ένα ή δύο πυροβόλα των 20 mm ή εναλλακτικά ένα ή δύο ζεύγη πολυβόλων των 13,2 mm.

Επιχειρησιακή ιστορία
Το Acciaio ναυπηγήθηκε στις εγκαταστάσεις της OTO στο Μουτζιάνο (Muggiano). Οι εργασίες άρχισαν την 21η Νοεμβρίου 1940 και καθελκύστηκε στις 22 Ιανουαρίου 1941. Εντάχθηκε σε υπηρεσία στις 30 Οκτωβρίου του έτους αυτού Η πρώτη από τις εννέα συνολικά περιπολίες του άρχισε στις 29 Μαρτίου 1942. Όλες πραγματοποιήθηκαν στην Μεσόγειο και η μοναδική επιτυχία του ήταν όταν κατάφερε στις 7 Φεβρουαρίου 1943 να βυθίσει τη μηχανότρατα Tervani στα ανοικτά των αλγερινών ακτών.

Η τελευταία αποστολή του υποβρυχίου ξεκίνησε στις 10 Ιουλίου 1943, όταν απέπλευσε από τη Λα Μανταλένα (La Maddalena) με σκοπό να πλήξει συμμαχικά πλοία που μετείχαν στην απόβαση στην Σικελία. Την 13η του ίδιου μήνα το βρετανικό υποβρύχιο HMS Unruly βύθισε το Acciaio με συνέπεια να χάσουν τη ζωή τους όλα τα μέλη του πληρώματός του.Rohwer, pp. 230, 262

Παραπομπές

Βιβλιογραφία


Κατηγορία:Υποβρύχια κλάσης Acciaio
Κατηγορία:Ιταλικά υποβρύχια του Β΄ Παγκοσμίου Πολέμου